b'\n_START_ARTICLE_\nChalepides alliaceus\n_START_SECTION_\nUtseende\n_START_PARAGRAPH_\nEn middelsstor (10-15 millimeter), glatt, avlang, halvblankt brunr\xc3\xb8d hornbille. De mangler horn eller kn\xc3\xb8ler p\xc3\xa5 hodet, kroppsformen er jevnt oval og de kan overflatisk minne om vannlevende biller som vannkalver eller vannkj\xc3\xa6r. P\xc3\xa5 undersiden har de en del stive h\xc3\xa5r, oversiden er helt naken, fint punktert. Bein og antenner er temmelig korte.\n_START_SECTION_\nLevevis\n_START_PARAGRAPH_\nI alle fall noen av artene har et halv-akvatisk levevis og lever p\xc3\xa5 vannplanter, blant annet det problematiske ugresset vannhyasint (Eichhornia crassipes). De voksne billene flyr om natten og kan komme sv\xc3\xa6rt tallrikt til lys.\n_START_SECTION_\nUtbredelse\n_START_PARAGRAPH_\nArten er utbredt i Brasil og Bolivia.'